Cand moare inamicul cel mai bun - Leonida Neamtu
Daca aceasta carte ar fi fost ecranizata, ar fi iesit o combinatie de Sin City si Coffee and cigarettes, pentru ca atmosfera este una de film noir regizat de Jim Jarmusch. \n Acest nou volum din seria de autor Leonida Neamtu cuprinde cincisprezece povestiri care pot fi citite separat - doua dintre ele fiind de mai lunga intindere -, dar si impreuna, drept capitole ale unui roman atipic, al carui punct central este Hotel Special D. Personajele sar dintr-un cadru intr-altul, dintr-o povestire cu ajutorul unei imaginatii debordante, pline de metafore, ce contureaza stilul atat de propriu al scriitorului de origine basarabeana, care penduleaza intre noir, absurd si bizar, nelipsit de umorul ce irumpe uneori chiar si in cele mai tensionate momente. \n Pe langa autori de romane politiste si de spionaj ca Haralamb Zinca si Horia Tecuceanu, aducem in casele cititorilor un scriitor de prima mana al anilor '60,'70 si '80, unul care stie ca nimeni altul sa imbine caracteristicile genului thriller cu stranietatea fantasticului (de inspiratie bulgakoviana mai degraba decat sud-americana) si cu analiza psihologica de cea mai mare finete. Daca ar fi fost regizor de film, Leonida Neamtu l-ar fi surclasat pe David Lynch, a spus un critic literar. Desi e o afirmatie puternica, surprinde adevarata natura a operei scriitorului roman de origine basarabeana: Leonida Neamtu merita un loc aparte pe rafturile culturii Occidentale, alaturi de marii creatori de lumi stranii si personaje complexe, alaturi de marii exploratori ai conditiei umane.